b'\n_START_ARTICLE_\nTrebimlja\n_START_SECTION_\nZemljopis\n_START_PARAGRAPH_\nMjesto se nalazi na samoj granici sa Republikom Hrvatskom, na udaljenosti oko 3 kilometra. Usred sela izdi\xc5\xbee se crkva Uznesenja Marijina, i \xc5\xbeupni dvor. \xc5\xbdupnik \xc5\xbeupe Trebinja je don Slavko Masla\xc4\x87. _NEWLINE_Smje\xc5\xa1ten je desetak kilometara zapadnije od Ravnog.\n_START_SECTION_\nPovijest\n_START_PARAGRAPH_\nGodine 1629. posjetio je Donju Hercegovinu biskup fra Dominik Andrija\xc5\xa1evi\xc4\x87. Tada je bila sva Donja Hercegovina katoli\xc4\x8dka, gusto na\xc4\x8di\xc4\x8dkana \xc5\xbeupama i crkvama. Prigodom posjeta Donjoj Hercegovini, zabilje\xc5\xbeio je \xc5\xbeupe u Popovu polju i me\xc4\x91u njima \xc5\xbeupu Trebinju u kojoj su 9 sela, crkva i 40 katoli\xc4\x8dkih obitelji.\n_START_SECTION_\nStanovni\xc5\xa1tvo\n_START_PARAGRAPH_\nTrebinju su oduvijek nastanjivali prete\xc5\xbeito Hrvati. Dokaz tome su brojni ostatci grobova i crkvi. Crkva svetoga Roka postoji jo\xc5\xa1 od 15. stolje\xc4\x87a. Lokacija crkve je ostala ista ali je njezin izgled promijenjen. Zadnja obnova crkve je bila nakon Domovinskog rata kada je cijela crkva u potpunosti o\xc5\xa1te\xc4\x87ena. Mjesno groblje krasi spomenik podignut u spomen na \xc5\xbertve Drugog svjetskog rata i Domovinskog rata.'